CELEX: 32007R1439
Language: el
Date: 2007-12-05 00:00:00
Title: Κανονισμός (ΕΚ) αριθ. 1439/2007 της Επιτροπής, της 5ης Δεκεμβρίου 2007 , για την κατάταξη εμπορευμάτων στη συνδυασμένη ονοματολογία

7.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 322/8
            
         
      ΚΑΝΟΝΙΣΜΌΣ (ΕΚ) αριθ. 1439/2007 ΤΗΣ ΕΠΙΤΡΟΠΉΣ
   
   της 5ης Δεκεμβρίου 2007
   για την κατάταξη εμπορευμάτων στη συνδυασμένη ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87, πρέπει να αποφασιστούν οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας. Αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών.
            
         
               (3)
            
            
               Κατ’ εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κωδικούς ΣΟ που σημειώνονται στη στήλη 2 βάσει των διατάξεων της στήλης 3.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη των εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους κατά τη διάρκεια περιόδου τριών μηνών, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα του παραρτήματος κατατάσσονται στη συνδυασμένη ονοματολογία στους αντίστοιχους κωδικούς ΣΟ που σημειώνονται στη στήλη 2 του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές των κρατών μελών και δεν είναι σύμφωνες με το δίκαιο που καθορίζει ο παρών κανονισμός μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Δεκεμβρίου 2007.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  EE L 256 της 7.9.1987, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 580/2007 (EE L 138 της 30.5.2007, σ. 1).
   
      (2)  EE L 302 της 19.10.1992, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1791/2006 (EE L 363 της 20.12.2006, σ. 1).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Σύνολο αποτελούμενο από διάφορα έμπλαστρα και επιθέματα, το οποίο περιέχει τα ακόλουθα συστατικά (% κατά βάρος):
                  
                              
                                          —
                                       
                                       
                                          Τουρμαλίνη
                                       
                                    
                           
                              4
                           
                        
                              
                                          —
                                       
                                       
                                          Χιτοζάνη
                                       
                                    
                           
                              5
                           
                        
                              
                                          —
                                       
                                       
                                          Όξος ξύλου
                                       
                                    
                           
                              30
                           
                        
                              
                                          —
                                       
                                       
                                          Σκόνη μαργαριταριού
                                       
                                    
                           
                              4
                           
                        
                              
                                          —
                                       
                                       
                                          Διοξείδιο του πυριτίου
                                       
                                    
                           
                              4
                           
                        
                              
                                          —
                                       
                                       
                                          Γλυκολικό οξύ
                                       
                                    
                           
                              3
                           
                        
                              
                                          —
                                       
                                       
                                          Δεξτρίνη
                                       
                                    
                           
                              50
                           
                        Σύμφωνα με τις πληροφορίες που αναγράφονται στη συσκευασία, το προϊόν προορίζεται για τη βελτίωση της κυκλοφορίας του αίματος στα πόδια, για την ενεργοποίηση του μεταβολισμού του κυτταρικού ιστού και για την αποτοξίνωση του σώματος.
                  Τα επιθέματα προορίζονται για τοποθέτηση στα πέλματα των ποδιών για 8-10 ώρες, με τη βοήθεια των εμπλάστρων που παρέχονται.
                  Το προϊόν παρουσιάζεται σε ένα πτυσσόμενο χαρτονένιο πακέτο για πώληση κατά μονάδα.
               
               
                  3824 90 98
               
               
                  Η κατάταξη καθορίζεται από τους γενικούς κανόνες 1, 3 στοιχείο β) και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 3824, 3824 90 και 3824 90 98.
                  Το προϊόν δεν μπορεί να θεωρηθεί ως παρασκεύασμα για τη φροντίδα του δέρματος, ούτε για τη φροντίδα των ποδιών, επειδή δεν έχει σχεδιασθεί βασικά για τον σκοπό αυτό [βλ. τις επεξηγηματικές σημειώσεις του εναρμονισμένου συστήματος για την κλάση 3304, (A) (3) και (Β)].
                  Τα επιθέματα είναι εκείνα που προσδίδουν στο είδος τον ουσιώδη του χαρακτήρα. Δεν παρέχουν μια επιστημονικώς δοκιμασμένη θεραπευτική δράση, μειώνοντας την τοξικότητα στο σύνολο του σώματος, και συνεπώς δεν μπορούν να καταταγούν στην κλάση 3004, ούτε στην κλάση 3005. Πρέπει συνεπώς να καταταγούν ως άλλα χημικά παρασκευάσματα που δεν κατονομάζονται ούτε περιλαμβάνονται αλλού.